

**Република Србија**

**Аутономна Покрајина Војводина**

**ОПШТИНA ОЏАЦИ**

**Кoмисиja зa спрoвoђeњe пoступкa дoдeлe**

**бeспoврaтних финaнсиjских срeдстaвa из буџeтa oпштинe Oџaци**

**Број: 03-175-2/2021-IV**

**Дана: 19.05.2021. године**

 **О Џ А Ц И**

На основу члана 70 став 1. тачка 2. Статута општине Оџаци (Сл.лист општине Оџаци бр.02/2019 ), Одлуке о буџету општине Оџаци за 2021.годину (Сл.лист општине Оџаци бр. 27/2020) и члана 3. Закључка општинског већа општине Оџаци број: 06-31-18/2021-III од 17.05.2021.године, Кoмисиja зa спрoвoђeњe пoступкa дoдeлe бeспoврaтних финaнсиjских срeдстaвa из буџeтa oпштинe Oџaци, расписује

**ЈАВНИ ПОЗИВ**

**ЗА УЧЕШЋЕ НА КОНКУРСУ ЗА СУФИНАНСИРАЊЕ ПРЕВОЗА КУЛТУРНО- УМЕТНИЧКИХ ДРУШТАВА И ОСТАЛИХ УДРУЖЕЊА У ОБЛАСТИ КУЛТУРЕ**

# *Услови за суфинансирање трошкова превоза културно-уметничких друштава и осталих удружења у области културе:*

Право на суфинансирање трошкова превоза културно- уметничких друштава и осталих удружења у области културе (у даљем тексту ,,Удружења,,) имају удружења под следећим условима:

* да имају седиште на подручју општине Оџаци;
* да су учествовала на конкурсу за суфинасирање пројеката удружења из средстава Буџета општине Оџаци и да им је пројекат прихваћен од стране надлежног органа као пројекат од интереса за општину Оџаци;
* да Удружењу нису одобрена средства за превоз по Конкурсу за суфинансирање програма удружења грађана из области куд-ова или културе из средстава Буџета у општини Оџаци;
* да Удружење поднесе пријаву за суфинансирење трошкова превоза;

Средства за суфинансирање трошкова превоза могу користити и Удружења ради учешћа на манифестацијама, смотрама, семинарима и сличним догађајима који нису обухваћени пројектом Удружења са којим је учествовало на конкурсу за суфинансирање пројеката од интереса за општину Оџаци а од интереса су за остваривање циљева и задатака због којих је удружење основано.

 У случају из претходног става Удружење прилаже доказ о учешћу на манифестацији, односно другом догађају (позив организатора за учешће и сл.).

 Захтев за коришћење средстава могу заједно поднети више Удружења ако учествују на истој манифестацији.

 Средства за суфинансирење трошкова превоза одобриће се Удружењима за путовање у земљи и иностранству.

 Висина одобрених средстава за суфинансирање трошкова превоза одређује се на основу пређене километраже и цене горива по важећем ценовнику ЈКП ,,Услуга,, Оџаци.

Одобрена средства Општинска управа пребацује на наменски рачун удружења који је отворен у управи за трезор. Искључиво са наменског рачуна се троше одобрена средства и правдају изводима из трезора.

 Удружење је дужно да у року од 30 дана од дана коришћења средстава за суфинансирање трошкова превоза достави извештај Одељењу за друштвене делатности Општинске управе општине Оџаци уз који прилаже фактуре, изводе текућих рачуна и друге доказе којима оправдава наменско коришћење одобрених средстава(уговор са превозником или путни налог у случају соптвеног превоза).

***Износ планираних средстава:***

Висина средстава опредељених за суфинансирање трошкова превоза КУД-ова опредељена су у Буџету општине Оџаци и износе **400.000,00** динара.

Висина средстава опредељених за суфинансирање трошкова превоза осталих удружења из области културе опредељена су у Буџету општине Оџаци и износе **300.000,00** динара.

***Рок за реализацију:***

Јавни позив се расписује 19.05.2021. године и траје до утрошка планираних средстава у Буџету за ове намене а најкасније до 31.12.2021.године.

Комисија је дужна да по захтеву Удружења поступи најкасније у року од 15 дана од дана пријема захтева и да у даљем року од 3 дана достави предлог решења Општинском већу.

***Потребна документација за конкурс:***

1. Пријавни образац за учешће на конкурсу који се може преузети са сајта општине Оџаци или на писарници.
2. Доказ о учешћу на манифестацијама, смотрама, семинарима и сличним догађајима

***Начин пријављивања***

Доставити један штампани оригинал документације који је потписан и оверен печатом (на местима која су за то предвиђена).

 Конкурсна документација се доставља у једној запечаћеној пошиљци, заштићеној од оштећења која могу настати у транспорту.

 На коверти морају бити наведени следећи подаци:

ПРИЈАВА НА ЈАВНО ПОЗИВ ЗА УЧЕШЋЕ НА КОНКУРСУ ЗА СУФИНСИРАЊЕ ТРОШКОВА ПРЕВОЗА КУД-ова И ОСТАЛИХ УДРУЖЕЊА ИЗ ОБЛАСТИ КУЛТУРЕ

 НАПОМЕНА: НЕ ОТВАРАТИ!!!

Име подносиоца пријаве и адреса подносиоца пријаве.

Пријава се предаје на писарницу Општинске управе општине Оџаци или шаље поштом на адресу:

Општина Оџаци

Кoмисиja зa спрoвoђeњe пoступкa дoдeлe

бeспoврaтних финaнсиjских срeдстaвa из буџeтa oпштинe Oџaци

Кнез Михајлова 24

Оџаци

 Конкурсна документација се преузима са званичне интернет презентације општине Оџаци.

Непотпуне пријаве као и пријаве Удружења која нису наменски утрошила и оправдала средства добијена по било ком основу из Буџета Комисија ће закључком одбацити. Против закључка Комисије заступник Удружења може изјавити приговор Општинском већу у року од 8 дана од дана пријема закључка. Решење Општинског већа по приговору је коначно.

Конкурс објавити на интернет сајту општине Оџаци и огласној табли Општинске управе општине Оџаци.

**Кoмисиja зa спрoвoђeњe пoступкa дoдeлe**

**бeспoврaтних финaнсиjских срeдстaвa из буџeтa oпштинe Oџaци**

 Председник комисије

 дипл. правник Љубомир Белић